text: Tog igen til og fra Esbjerg
  28 juli 2013 kl. 13.26
  Tidligt mandag morgen genoptages togdriften til og fra Esbjerg. Det sker efter at der hele weekenden har været sat busser ind fra h.h.v. Bramming, Tjæreborg og Varde.
  Esbjerg Station var her i weekenden helt lukket for togtrafik, fordi det gamle centralapparat, der styrer trafikken, er slidt ned.
  Det gamle systemet er fra 50?erne, og der skal opstilles et nyt. I øjeblikket er teknikere ved at montere 4.800 ledninger i det nye apparat, så det står klar til test og omkobling i weekenden.
  Og mandag morgen - kl. 4.35 - åbner Esbjerg banegård igen for trafik.
  